Kalna iela (Ilūkste)
Šis raksts ir par ielu Ilūkstē. Par citām jēdziena Kalna iela nozīmēm skatīt nozīmju atdalīšanas lapu. Kalna iela ir vietējas nozīmes iela Ilūkstē. Tā sākas krustojumā ar Zemnieku ielu pilsētas rietumu daļā un beidzas strupceļā starp zemesgabaliem Kalna ielā 2 un 9. Kopējais ielas garums — 106 metri, visā garumā klāta ar grants segumu un autotransporta satiksmei atvēlēta viena braukšanas josla. Ielā nepāra numuru pusē pēc individuāliem projektiem būvētas savrupmājas, pāra numuru pusē - neapbūvēta teritorija.